

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | **Nr.14** | 2024. gada 26. septembrī |

**19.**

**Par grozījumiem Ogres novada pašvaldības domes 2024. gada 25. aprīļa lēmumā "Par zemes vienību iznomāšanu elektrisko transportlīdzekļu uzlādes iekārtu izvietošanai un uzturēšanai Ogres novada administratīvajā teritorijā"**

Lai nodrošinātu Pašvaldību likuma 4. panta pirmā daļas 22. punktā noteiktās pašvaldības autonomās funkcijas izpildi - veicināt klimata pārmaiņu ierobežošanu un pielāgošanos tām, Ogres novada pašvaldības (turpmāk – Pašvaldība) dome 2024. gada 25. aprīlī pieņēma lēmumu “Par zemes vienību iznomāšanu elektrisko transportlīdzekļu uzlādes iekārtu izvietošanai un uzturēšanai Ogres novada administratīvajā teritorijā” (sēdes protokols Nr. 6, 21.), (turpmāk – Lēmums), ar kuru nolemts rīkot nomas tiesību izsoli uz Pašvaldībai piederošām un piekritīgām zemes vienību daļām elektrisko transportlīdzekļu uzlādes iekārtu (turpmāk – iekārtas) izvietošanai un uzturēšanai.

Pašvaldībā saņemts akciju sabiedrības "Latvenergo", vienotais reģistrācijas numurs 40003032949, priekšlikums par elektrisko transportlīdzekļa uzlādes iekārtas izvietošanu tiešā autoceļa P4 tuvumā – Pašvaldībai piekrītošā zemes vienībā ar kadastra apzīmējumu 7492 009 0293.

Izvērtējot priekšlikumu secināms, ka, pamatojoties uz Pašvaldības domes 2021. gada 20. maija lēmumu “Par rezerves zemju fondā ieskaitīto zemes vienību ierakstīšanu zemesgrāmatā uz Ogres novada pašvaldības vārda” (sēdes protokols Nr. 10, 17.), Pašvaldībai piekrīt zemes vienība ar kadastra apzīmējumu 7492 009 0293, Taurupes pagastā, Ogres novadā ar kopējo platību 0,1617 ha (turpmāk – Zemes vienība), kas atrodas nekustamā īpašuma ar kadastra numuru 7492 009 0294, sastāvā. Pašvaldības īpašuma tiesības nav nostiprinātas zemesgrāmatā.

Zemes vienība ir tiešā autoceļa P4 tuvumā ar esošu stāvlaukumu, kas būtu piemērots iekārtu izvietošanai, līdz ar to būtu lietderīgi veikt Lēmuma grozījumus un Lēmumu papildināt ar Zemes vienības daļu – 35 m2 platībā,iznomāšanai publiski pieejamu elektrisko transportlīdzekļu uzlādes iekārtu izvietošanai un uzturēšanai.

Saskaņā ar sabiedrības ar ierobežotu atbildību “Eiroeksperts”, vienotais reģistrācijas numurs 40003650352, veikto novērtējumu, reģ. Nr. L14056/ER/2024, ir noteikta Zemes vienības (kadastra apzīmējums 7492 009 0293, Taurupes pagasts, Ogres novads) daļas 35 m2 platībā viena mēneša tirgus nomas maksa 2024. gada 13. septembrī - **14.70 EUR** (četrpadsmit *euro* un 70 centi) jeb **0.42 EUR/m2**,un Pašvaldības mantas novērtēšanas un izsoles komisija 2024. gada 17. septembrī noteica viena mēneša nomas maksu Zemes vienības (kadastra apzīmējums 7492 009 0293, Taurupes pagasts, Ogres novads) daļai 35 m2 platībā **14.70 EUR** (četrpadsmit *euro* un 70 centi) jeb **0.42 EUR/m2,**kas gadā veido5.04 EUR (pieci *euro* un 4 centi) par m2.

Ņemot vērā minēto, pamatojoties uz Pašvaldību likuma 4. panta pirmās daļas 22. punktu, 10. panta pirmās daļas 16. punktu, 73. panta ceturto daļu, Publiskas personas finanšu līdzekļu un mantas izšķērdēšanas novēršanas likuma 3. panta 2. punktu, 6.1 panta pirmo daļu un trešo daļu, Ministru kabineta 2018. gada 19. jūnija noteikumu Nr. 350 “Publiskas personas zemes nomas un apbūves tiesības noteikumi” 28., 32. un 40. punktu, Ogres novada pašvaldības mantas novērtēšanas un izsoles komisijas 2024. gada 17. septembra protokolu Nr. K.1-2/225,

**balsojot: ar 17 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dainis Širovs, Dzirkstīte Žindiga, Egils Helmanis, Gints Sīviņš, Igors Miglinieks, Indulis Trapiņš, Jānis Iklāvs, Jānis Kaijaks, Kaspars Bramanis, Pāvels Kotāns, Raivis Ūzuls, Rūdolfs Kudļa, Valentīns Špēlis), "Pret" – nav, "Atturas" – nav, "Nepiedalās" – nav**,

Ogres novada pašvaldības dome **NOLEMJ:**

1. **Izdarīt** Ogres novada pašvaldības domes 2024. gada 25. aprīļa lēmumā “Par zemes vienību iznomāšanu elektrisko transportlīdzekļu uzlādes iekārtu izvietošanai un uzturēšanai Ogres novada administratīvajā teritorijā” (sēdes protokols Nr. 6, 21.), (turpmāk – Lēmums) šādus grozījumus:
   1. Papildināt Lēmuma lemjošās daļas 1. punkta tabulu aiz pēdējās rindas ar jaunu rindu šādā redakcijā:

|  |  |  |  |  |  |  |  |
| --- | --- | --- | --- | --- | --- | --- | --- |
| 40 | Taurupes pagasts, Ogres novads | 7492 009 0293 | 35 | 2 | 1 | 5.04 | 7492 009 0294 |

* 1. Izteikt 3.1. apakšpunktu šādā redakcijā:

*“3.1. nomnieks kompensē neatkarīga vērtētāja pakalpojuma izmaksas par nomas maksas noteikšanu”.*

1. **Uzdot** Ogres novada pašvaldības Centrālās administrācijas Kancelejai aktualizēt Lēmuma redakciju atbilstoši šim lēmumam.
2. **Kontroli** par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)